Guizhou

Guizhou (贵州 txinera sinplifikatuz), Txinako Herri Errepublikako probintzia baten izena da. Probintziak 176.100 kilometro koadroko azalera dauka eta 2004ko erroldaren arabera 39.040.000 biztanle bizi ziren bertan. probintziako hiriburua Guiyang da.

 Inguru naturala eta kokapena 
Guizhouk Sichuan probintzia eta Chongqingeko udaltasunarekin egiten du muga iparraldean, Yunnan probintziarekin mendebaldean, Guangxi probintziarekin hegoaldean, eta Hunan probintziarekin ekialdean.

Probintzia menditsua da, baina ekialde eta hegoaldeko guneak nahiko lauak dira. Probintziarekin mendebaldeko zatia Yunnan-Guizhou lautadaren zati da. Probintziako hiririk garrantzitsuenak Anshun, Kaili, Zunyi, Duyun, Liupanshui eta Qingzhen dira. XX. mendearen amaieran, probintziaren erliebe zaila dela eta, herri askok ez zuten errepiderik oraindik.

Erliebe menditsua izateaz gain, kobazulo ugari aurki daitezke probintziaren mendebaldean, Longgong kobazulo sarea esaterako probintziako garrantzitsuenetakoa da.

 Klima 
Guizhou Txinako Herri Errepublikako probintziarik euritsuenetakoa da, urteroko egun euritsuak gunerik menditsuenetan 270 baino gehiago dira. Batez-besteko tenperatura 10 eta 20 gradu bitartekoa da urtarrilean, eta 17 eta 28 gradu artekoa uztailean.

Euria urte osoan zehar jausten den arren (2.000mm inguru), prezipitazioen erdia baino gehiago ekaina eta iraila bitartean jausten da, Asia hegoaldeko montzoiarekin batera.

 Banaketa administratiboa 
 Mapa # Izena Txinera sinplifikatuz Pinyineraz Mota450px1Bijie毕节地区Bìjíe DìqūPrefektura2Zunyi遵义市Zūnyì ShìPrefektura mailako hiria3Tongren铜仁地区Tóngrén DìqūPrefektura4Liupanshui六盘水市Liùpánshuǐ ShìPrefektura mailako hiria5Anshun安顺市Ānshùn ShìPrefektura mailako hiria6Guiyang贵阳市Guìyáng ShìPrefektura mailako hiria7Qianxinan (Buyei eta Miao)黔西南布依族苗族自治州Qiánxī'nán BùyīzúMiáozú ZìzhìzhōuPrefektura autonomoa8Qiannan (Buyei eta Miao)黔南布依族苗族自治州Qiánnán BùyīzúMiáozú ZìzhìzhōuPrefektura autonomoa9Qiandongnan (Miao eta Dong)黔东南苗族侗族自治州Qiándōngnán MiáozúDòngzú ZìzhìzhōuPrefektura autonomoa

 Politika 
Guizhou probintziako gobernadorea Lin Shusen da. Txinako Alderdi Komunistak probintzian duen ordezkaria Shi Zongyuan da.

 Garraioa 
 Aireportuak 
 Kokapen Hiria NAZE NAGE Aireportuaren izena GUIZHOU Anshun ZUAS AVA Anshun Aireportua Guiyang ZUGY KWE Guiyang Longdongbao Aireportua Liping Hiria  HZH Liping Aireportua Tongren ZUTR TEN Tongren Daxing Aireportua Xingyi  ACX Xingyi Aireportua Zunyi ZUZY ZYI Zunyi Aireportua

 Kanpo estekak 

  Gizhouko gobernuaren webgunea.

Kategoria:Txinako probintziak
Kategoria:Guizhou